open-index/open-wikipedia-markdown huggingface dataset:
Struktura e proteinave

## Struktura e Proteinave 
-Proteinat janë substanca polimere, vetitë e të cilave janë të determinuara kryesisht nga konformacionet e vargjeve polipeptidike.

-Në një arkitekturë komplekse të një proteine ,ne mund të njohim tri nivele të njëpanjëshëm të strukturës, të njohur ,si struktura parësore, dytësore, dhe tretësore. Një nivel i katërt, struktura katërsore rrjedh kur një proteinë përbëhet nga dy ose më shumë zinxhirë polipeptidesh.

### Struktura parësore
:-Pioneri në përcaktiminë e strukturës parësore të prtoteinave ishte Frederik Sanger, i cili, së bashku me kolegët e tij në universitetin e Kembrixhit në Angli, zbuluan sekuencën e aminoacideve të një hormoni të insulinës në vitet e vona të 1940 dhe në fillimet e 1950.
-Synimi i tij ishte të përdorte enzima protein-tretëse dhe katalizatorë të tjerë për të prishur polipeptidet në vende të vecanta sesa duke hidrolizuar komplet zinxhirët. Trajtimi me një nga këto agjentë ndan një polipeptid në fragmente që mund të ndahen me teknikën e kromatografisë. Hidroliza me një agjent tjetër prish polipeptidin në anë të ndryshme,duke na dhënë një grup të dytë me fragmenet. Sangeri përdori metodat kimike për të përcaktuar sekuencën e aminoacideve në këto fragmente të vogla. Pastaj ai kërkoi për zona mbivendosjeje midis pjesëve të marra nga hidroliza me agjentë të ndryshëm.

Përbërja e aminoacideve, shpërndarja dhe mënyra e lidhjes së tyre në vargun polipeptidik që formon molekulë proteinike quhet struktura primare e proteinave.

-Pra struktura parësore e një proteine është renditja apo sekuenca e aminoacideve në vargun polipeptidik.Nga ky fakt ne mund të vërejmë shumllojshmërinë e proteinave. p.sh. proteina e lizozomeve përbëhet nga 129 aminoacide. Në një rastë të tillë mund të kemi 20^129 mënyra të ndryshme për të renditur aminoacidet në zinxhirin polipeptidik me këtë gjatësi.

### Struktura katërsore
:-Sic e përmendëm më parë, disa proteina përbëhen nga dy ose më shumë vargje polipeptidikë të bashkuar në makromolekulë funksionale. Struktura katërsore është struktura e përgjithshme e proteinës që rezulton nga bashkimi i këtyre njësive polipeptidike. P.sh kolagjeni është një proteinë fijëzore që ka njësi helikoidale të supermbledhura në helikse të mëdhenj tresh. Ky organizim i supermbledhur i kolagjenit,i cili është i ngjashëm me ndërtimin e një litari,i jepfibrave të gjata fuqi të madhe. Kjo lidh strukturën e kolagjenit me funksionin e tij si fijet e indit lidhor në lëkurë, kockë, tendine, ligamente, dhe në pjesë të tjera të trupit. Hemoglobina , proteina oksigjen-lidhëse e rruazave të kuqe të gjakut ,është një shembull i proteinës globulare me strukturë katësore. Ajo përbëhet nga dy zinxhirë polipetidikë me dy nga secila lloj për molekulë hemoglobinë.

A.Jashari (diskutimet) 13 qershor 2012 17:57 (CEST)

## Referimet
Mnemonic (metoda per memorizim)

. Çdo nyje e grushtit përfaqson muajin i cili ka 31 ditë.]]

## Mnemonic (metoda për memorizim)
Mnemonic është një metodë që të ndihmon për të mbajtur në mend çdo informacion.Mnemonic ka për qëllim të përkthej informacionet në një form që truri i njeriut mund ti mbajë në mend më mirë dhe
madje aplikimi i kësaj metode i kthen informacionet në një kujtesë afatgjate.Mnemonic (metoda e kujtesës) haset shpesh ne formë  të ndëgjimit të tilla si poezi të shkurtër,të akronimeveose fraza të paharrueshme,por Mnemonic mund të përdoret edhe për lloje të tjera të informacionit edhe ne form vizuele.Përdorimi i tyre është i bazuar në atë llojë mënyre të vëzhgimit që mendja e njeriut më lehtë e kujton.
Fjala Mnemonic rrjedh nga greqishjta që do të thotë "I kujtesës"dhe është i lidhur me fjalën Mnemosyne("Kujtimi") emri i perëndeshës së kujtesës në mitologjinë greke.Të dyja këto fjal rrjedhin nga ("mnëmë"),"kujtimi,memorizimi".Mnemonic në lashtësi konsiderohej në kontekstin e asaj që njihet sot si arti i kujtesës.Grekët dhe Romakët e lashtë i dallonin dy tipe të memorizimit atë natyral dhe artificial.Memorizimi natyral ishte ai me të cilin ishin lindur dhe e perdornin pa menduar.Dhe memorizimi artificial  në kontrast duhet të jenë të trajnuar dhe zhvilluar nëpërmjet mësimit dhe praktikimit të një shumëllojshmërie të teknikave të kujtesës.

## Aplikimi i Mnemonics(morizimit)
Mnemonic(memorizimi)është përdorur për qëllime të ndryshme.Më së shumti është përdorur për memorizimin e listave të ndryshme,sekuencat numerike,dhe blerjes së gjërave ne gjuhë të huaj.

## Efikasiteti 
Mnemonic është studiuar ne universitete të ndryshme dhe ka treguar që është një metodë efektive.Në kësi llojë experimentesh, subjektet e moshave te ndryshme që kanë perdorur teknikat memoruese ( mnemonicat ), për të mësuar termat e ri në fjalor kan bere performancat shumë më të mira se grupet e kontrollit që kanë përdorur teknika kontekstuale ( normative ose te thjeshta ) dhe teknikat e lira të mësimit.Studimet kanë sugjeruar se memoria afat-shkurtër tek njerëzit e rritur mund të mbajnë vetëm numër të limitur të informacionit; grupimi i infromatave në grupe më të mëdha dhe strukturimi i tyre, siq bënjë teknikat si " mnemonics ", mund të jetë pjesë e madhe e asaj se qka e lejon trurin të mbajë një numër më të lartë të informacioneve në memorien afat-shkurtër, e cila në rezultat, mund të ndihmojë në krijimin e momories afat-gjatë. 

## Për më shumë
* Art of memory
* List of mnemonics
* List of visual mnemonics
* Memorization
* Memory sport
* Method of loci
* Mnemonic dominic system
* Mnemonic goroawase system
* Mnemonic link system
* Mnemonic major system
* Mnemonics in the Assembler programming language
Pushkollët

**Pushkollët** u vendosën në Pakashticën e Poshtme, aty ku lumi i këtij fshati derdhet në lumin Llap.

Janë të ardhur nga Dobratini (Gegaj) dhe më të afërmit ndjehen me Hajrullahët. Hasan Dervishi, në vend të Mulla Sylejmanit, kishte marrë bedel nga Dobratini që ta qonte ushtar (nizam) të Perandorisë Turke në Kërçovë, të cilin e kishte paguar bukur mirë, sepse Hasani kishte pasuri të madhe. Bedeli nuk ishte kthyer më në Dobratin, dhe, përkundër që e kishte paguar, në shenjë solidarësie, humaniteti e fqinjësie për ta ngushëlluar familjen nga Dobratini, i ofron edhe një pasuri të madhe të patundshme-tokë.

Kjo familje vjen dhe vendoset në Pakashticë, pranë familjes Duli, të cilët kanë një fqinjësi të mirë gjithëherë deri në ditët e sotme. Prej nga quhen Pushkollë-nuk e dimë. I pari i tyre i ardhur nga Dobratini në Pakashticë është Selmani me djalin e tij Mahmutin, i cili kishte ardhur në Pakashticë pasi nuk i ishte kthyer biri i tij që kishte shkuar bedel, Mustafa, apo tek mbasi kishte marrë vesh se ai kishte vdekur diku në shtetet arabe. Mbajnë mbiemrin Sinani ata që jetojnë në Pakashtivë, ndërsa mbiemrin Pushkolli mbajnë të shpërngulurit në Vushtrri dhe në Prishtinë. Një familje që shpërngulur në Turqi. Eshtë për t'u çuditur se pse nuk vendoset Selmani edhe me djalin tjetër, Isën, në Pakashticë, por vetëm me Mahmutin.

Me gjasë pjesën (hisen) në Dobratin ia lë Isës. Pasardhësit e Rrahmanit qenë vendosur një kohë në Katunishtë e më pastaj në Vushtrri dhe në Prishtinë.

## Dëftimi 
* Informatat janë marrë nga Libri "Pakashtica" i Gani I. Mehmeti Podujevë.
: Petrit Sinani
Polandball

thumb|200px|Figurinë përfaqësuese e Polandball.
thumb|200px|Një grup personazhesh të Polandballit.
**Polandball**, e njohur gjithashtu si *countryball*, është një figurinë e krijuar nga përdorues anonimë të internetit në formë topi që shpreh një mimikë të caktuar duke përfaqësuar kështu sjelljen e një shteti. Figurina u përdor për herë të parë në faqen Krautchan.net në vitin 2009. Këto figurina shumë shpejt u përhapën në faqet komike të internetit, ku shtetet e përfaqësuara nga personazhe sferike ndërveprojnë e dialogojnë me njëri-tjetrin, shpesh në një anglishte klokiale duke bërë shaka me stereotipet kombëtare dhe marrëdhëniet ndërkombëtare. Ky stil komik njihet si Polandball (megjithëse topi me karakterin polak mund të mos jetë fare prezent) ose në mënyre më përaqësuese si contryball (top-shteti). 

## Polandball 
Polandball i ka rrënjët në 'luftën-kibernetike' të gushtit 2009 mes përdoruesve polakë të Internetit dhe pjesës tjetër të përdoruesve në drawball.com. Kjo faqe ofron një kanavacë virtuale dhe i lejon përdoruesit e internetit të vizatojnë çfarë të dëshirojnë, madje edhe mbi vizatimet e të tjerëve. Mes përdoruesve polakë u ngrit ideja që të vizatohej një flamur polak në formë topi, dhe me qindra polakë bashkëpunuan që të vizatohej topi bardhë e kuq me fjalën "POLSKA" në mes. Pas koordinimit nga 4chan, ky top u mbulua nga një svastikë gjigande.

Krautchan.net është një forum gjerman ku postohen foto, direktoria /INT/ (Internacionale) e të cilit vizitohet shpesh nga përdorues interneti që flasin anglisht. Fillesa e figurinave Poladnball i atribuohet përdoruesit Falco i cili në shtator 2009 krijoi këtë figurinë me anë të MS Paint. Wojak, edhe ky përdorues polak e përdori figurinën në rrethana dialoguese. Më pas edhe rusët filluan të vizatojnë figurina polandball-i. 

## Motivet 
[thumb|djathtas|Shëmbull nga karikaturat komike Polandball, shaqen [Estonia dhe vendet nordike.]]
Premisatat për popullaritet të Polandball-it, u rritën pas rënies së avionit në Smolensk ku mbeti i vrarë presidenti polak Lech Kaczyński. Kjo figurinë përfaqëson Poloninë dhe historinë e saj, marrëdhëniet me shtetet e tjera, stereotipet, fokusimi mbi megalomaninë dhe komplekset kombëtre polake.

## Top-shtete të tjera 
thumb|left|upright|Albaniaball i krijuar nga përdorues të internetetit
Polandball-i mund të përfshijë edhe karikatura me shtetet e tjera, por për konvencion këto karikatura quhen ende Polandball,

## Referime 
## Lidhje të jashtme 
* Polandball at Knowyourmeme.com
* Polandball at militaryphotos.net
Halil Xani

## HALIL XANI
**Halil Xani** u lind më 1952 në fshatin Polac të Skënderajt.Shkollën fillore e mbaroi në Polac e Skenderaj ku e kreu edhe gjimnazin. Studjoi në degën e Gjuhës dhe Letërsisë shqipe në fakultetin Filologjik në Prishtinë.

Nga viti 1974 e deri në vitin 1976 punoi arsimtar i gjuhës shqipe në shkollën fillore të Qirezit, kurse në shkollën fillore të polacit nga viti 1976 e deri në vitin 1983, Nga viti 1983 e deri në vitin 1990, punoi gazetar ne Radio Mitrovicë, deri atëherë kur policia serbe i deboi punetorët shqiptarë nga puna dhe mbylli programin shqip.

Pas luftës së fundit, nga një vit punoi gazetar ne të përditshmet “Dita” dhe “24 orë” si dhe dy vite drejtoi programin e radio Drenicës.

Pos vjershave për fëmijë të cilat i botoi që nga viti 1971 e këndej në gazeta e revista të ndryshme që dilnin në Prishtinë e Shkup shkruan edhe humor.

Në vitin 1996 botoi përmbledhjen e parë me titull “Ndal Drenushë”, librin e dytë me titull “Unë e babi mjeshtër” e botoi në vitin 2005, ndërkaq ka në dorëshkrim një libër me mahi të ndryshme dhe një tjetër po ashtu me vjersha për fëmijë.
Libra të botuar

1.Ndal Drenushë, vjersha për fëmijë, 1996
2.Unë e babi mjeshtër, vjwersha për fëmijë, 2005
3.101 qyfyret e Nastradinit-vj, sipas anekdotave, 2009
4.Pak për mahi, më shumë përnjëmend-mahi origjinale, 2009
5.Ec e mos u bëj nervoz, vargje me gjemba, 2010
6.Borxhin e hëngri qeni, mahi origjinale, 2010
7.Gjuha e zemrës, vjersha për fëmijë, 2012

Ka edhe disa dorëshkrime me tematika të ndryshme.

## Referime
IPhone 5

**iPhone 5** është një telefon i mençur i zhvilluar nga Apple Inc. Ai është iPhone-i i gjeneratës së gjashtë, duke pasuar iPhone 4s-in dhe duke paraprirë iPhone 5s dhe iPhone 5c. Ai u prezantua formalisht në një ngjarje për shtyp më datë 12 shtator 2012. iPhone 5 ishte i pari iPhone që u njoftua në shtator, dhe duke e vendosur një trend për lëshimet e iPhone-ve në të ardhmen, ishte i pari i zhvilluar nën mbikqyrjen e plotë të Tim Cook dhe i fundit nën mbikqyrjen e Steve Jobsit. Dizajni i iPhone 5 u përdor tre herë, së pari me iPhone 5 në 2012, pastaj me iPhone 5s në 2013, dhe në fund me iPhone SE të gjeneratës së parë në 2016.

Me një ekran 4 polësh, aspect ratio 16:9, pjesën e pasme prej alumini, fotokamera 8 MegaPixel dhe më i hollë se modelet paraprake në treg. iPhone 5 është 18% më i hollë dhe 20% më i lehtë se iPhone 4S, me vetëm 7.6mm gjerësi dhe peshon 112 gram. Ekrani ka një rezolucion 1136×640 pixel, kualitet retina (326 PPI). Falë këtij ekrani më të gjatë, është shtuar edhe një rresht i pestë ikonash në home screen. Gjithashtu për aplikacionet që nuk janë përditësuar akoma me ekranin e ri, nuk do të ketë probleme, do të shfaqen në qendër të ekranit me borde të zinj anash.

iPhone ofroi mbështetje për LTE, falë antenës së tij në gjendje të përdorë UMTS, HSDPA ose LTE, në bazë të vendit dhe operatorit. Monton edhe një teknologji të re wireless super të shpejtë. WiFi më potent garanton 2,5&nbsp;GHz dhe 5&nbsp;GHz në 802.11n. Do të ketë vetëm një chip për zërin dhe të dhënat, dhe një për frekuencën radio. Një antenë të vetme dinamike.
Monton një proçesor A6, dy herë më të shpejtë se A5, me një dyfishim në terma grafik dhe në performancë. Dhe është 22% më i vogël. Kualiteti i lojërave është i barabartë me atë të një kompjuteri Play Station apo Xbox.

Bateria është përmirësuar, pavarësisht se iPhone i ri duhet të ketë shumë sforco, sidomos nga ana grafike: 8 orë thirrje në 3G 8 orë inavigim 3G 8 orë navigim LTE 10 orë navigim WiFi 10 orë shikim videosh 40 orë po të dëgjoni muzikë 225 orë në standby Fotokamera e pasme ngelet 8 megapixel (rezolucion 1080p HD), por me përmirësime të dukshme, sidomos për sa i përket bashkimit të lenteve. Mënyra e re Dinamy Low Light regjistron ndryshimet e dritës dhe na bën të mundur të kemi foto më të mira. Fotokamera është 25% më e vogël dhe 40% më e shpejtë në shkrepjen e fotove.

Fotot bëhen në 3264 x 2448pixel, dhe falë funksionit të ri Panorama mund të bëhen edhe foto panoramike deri në 28 megapixel. Është prezent edhe njohja e fytyrës dhe që sot mund të bëhen foto me iPhone edhe ndërsa po bëni një video. Fotokamera e përparme është përmirësuar me mundësinë për të bërë video thirrje në HD 720p.

## Referime
Rreziku biologjik

parapamje|Simboli i bio-rrezikut.
Një **rrezik biologjik** është një substancë biologjike që paraqet një kërcënim (ose është një rrezik) për shëndetin e organizmave të gjallë, kryesisht të njerëzve. Kjo mund të përfshijë një mostër të një mikroorganizmi, virusi ose toksine që mund të ndikojë negativisht në shëndetin e njeriut. Një rrezik biologjik mund të jetë gjithashtu një substancë e dëmshme për qeniet e tjera të gjalla.

Termi dhe simboli i lidhur me të përdoren përgjithësisht si një paralajmërim, në mënyrë që ata që janë potencialisht të ekspozuar ndaj substancave të dinë të marrin masa paraprake. Simboli i rrezikut biologjik u zhvillua në vitin 1966 nga Charles Baldwin, një inxhinier mjedisor-shëndetësor që punon për kompaninë Dow Chemical në produktet e tyre të kontrollit. Përdoret në etiketimin e materialeve biologjike që mbartin një rrezik të konsiderueshëm për shëndetin, duke përfshirë mostrat virale dhe gjilpërat e përdorura nën lëkurë. Në Unicode, simboli i rrezikut biologjik është U+2623.

## Shiko edhe 
* Arma biologjike
* Rreziku kimik

## Burime
Shoqëria e fshehtë

Një **shoqëri e fshehtë** është një klub ose një organizatë, funksioni i së cilës fshihet nga ata të cilët nuk janë anëtarë edhe pse ekzistenca e saj mund të bëhet e ditur për publikun. Këto organizata zakonisht kanë ceremoni sekrete ku për të qenë pjesë e saj kërkohet të bësh betim. Ndikimi i tyre është i gjerë si në kolegje e universitete ashtu edhe në politikë dhe shpesh konsiderohen ilegale.

## Shoqëritë më me ndikim
Përgjatë viteve ka pasur shoqëri të fshehta të cilat janë të përfshira në teori të ndryshme të konspiracionit  dhe janë përfolur si mbajtës të sekreteve si dhe organizata me ndikim. Organizatat më me ndikim paraqiten më poshtë.

### Kafka dhe Kocka
Kafka dhe kocka është një urdhër vëllazëror tepër i fshehtë i cili gjendej në universitetin Yale. Sipas Jim Marrs, një nga autorët udhëheqës mbi teorinë e konspiracionit, kjo shoqëri ishte burimi i shumë zyrtarëve qeveritar të cilët kanë ndihmuar në përmbushjen e qëllimeve globale edhe organizatave tjera të fshehta. Nepotizmi është një nga karakteristikat kryesore të këtij urdhri. Kjo vërtetohet nga fakti se shumë martesa ndodhin mes familjeve te Kockave. Kjo organizatë praktikon të ashtuquajturin “projekt të jetës” i cili përfshin: lexime e lutje në qetësi sipas rregullit të Opus Deit, praktika shpirtërore të ndryshme e madje edhe dëmtime trupore. Kjo organizatë ka një përbërje hierarkike shumë të veçantë:

##### Numërorët:
Janë anëtarë që jetojnë në shtëpinë e Opus Dei(L)-it dhe që bëjnë një jetë të dëlirë. Gjinitë janë të ndara rreptësishtë dhe anëtarët i japin pjesën më të madhe, në mos tërë rrogën për Opus Dei-in. Thuhet edhe se këta anëtarë shkojnë përtej vetëndëshkimit fizik. 
##### Mbinumërorët , ose të Tepërtit
Këta numëror të parëndësishëm jetojnë përgjithësisht në krah të komunitetit; disa martohen dhe kanë fëmijë, por megjithatë ndjekin “projektin e jetës” të përcaktuar për Numërorët. Edhe përsa i takon një Mbinumërori, një përqindje e mirë e rrogës së tij i takon Opus Dei-it.
##### Priftërinjt numëror  
Janë përgjithësisht anëtar laikë të Urdhrit që përzgjidhen me kujdes prej Opus Dei-it, për tu bërë priftërinjë. Shumë priftërinj numëror arrijnë të marrin pozicione të një përgjegjësie të madhe në brendësi të Opus Dei-it.
##### Anëtarët shokë
Shpesh angazhohen në dëlirësi, por nuk jetojnë në shtëpinë e Opus Dei-it.
##### Asistentët numëror
Zakonisht janë gra përgjegjëse për mirëmbajtjen, kujdesin dhe pastrimin e shtëpive të Opus Deit-it dhe që zakonisht bëjnë jetë të dëlirë.
##### Bashkëpuntorët
Megjithatë nuk konsiderohen anëtarë, por janë mbështetës të Opus Dei-it që ofrojnë para dhe çdo formë tjetër mbështetjeje të mundshme për çështjen. Kjo është kategoria e vetme që nuk duhet të jetp detyrimisht e besimit katolik.

Mendohet se janë rreth 3000 anëtarë të kësaj shoqërie të fshehtë vetëm në SHBA, nga 80000 anëtar në të gjithë botën.

## Shiko edhe 
* Iluminati

## Referime
Cesária Évora

***Cesaria Evora*** u lind më 27 gusht 1941 në Mindelo, ishujt São Vicente, në Kepin e Gjelbërt. U nda nga jeta më 17 dhjetor 2011 në të njëjtin qytet. Këngëtare kapverdiane, e konsideruar nga adhuruesit e sa si *Diva me këmbët e zbathura*.

Ajo filloi karrieren e saj si këngëtare në Mindelo, ishujt São Vicente, 45 vite më parë. Që nga fillimet e moshës 20 vjecare, ajo i këndonte dashurisë së shkatëruar dhe izolimit të ishujve të Kepit te Gjelbërt të shoqëruar me një melankoli dhe trishtim rrallëherë të shprehur në një nivel të tillë, sic dhe e dëshmojnë rregjistrimet e kohës të « Radio Mindelo ».
Blizzard Entertainment

**Blizzard Entertainment, Inc.** është kompani zhvilluese dhe publikuese e lojërave kompjuterike e themeluar më 8 Shkurt, 1991 me emrin **Silicon & Synapse** nga tre studentë, Michael Morhaime, Allen Adham dhe Frank Pearce. parapamje|256px|right|Logo e Blizzard Entertainment
Kompania aktualisht është pjesë përbërëse edhe e kompanisë publikuese amerikane Activision Blizzard, e cila është nën pronën e Vivendi SA. E ndodhur në Irvine, Kaliforni, kompania në fillim ishte e fokusuar në krijimin dhe adaptimin e softuerit për studiot tjera zhvilluese, para se të filloj zhvillimin e softuerit të tyre në vitin 1993 ku vlejnë të përmenden lojërat si ''Rock n' Roll Racing* dhe *The Lost Vikings*.

Në vitin 1994 kompania mori emrin **Blizzard Entertainment Inc** para se të kërkohej nga distributorët Davidson & Associates dhe më vonë nga Vivendi. Pas pak kohësh, Blizzard nxorri në shitje lojën e famshme *Warcraft: Orcs & Humans*. Blizzard më vonë krijoi edhe disa lojëra tjera të suksesshme, duke përfshirë *Warcraft*, *StarCraft* dhe seritë e *Diablo*.

Më 9 Korrik, 2008, Activision zyrtarisht u bashkua me Vivendi Games.

## Historia 
[parapamje|left|Selia kryesore e Blizzard në Irvine, [Kalifornia|Kaliforni]]

Blizzard Entertainment u themelua nga Michael Morhaime, Allen Adham dhe Frank Pearce me emrin **Silicon & Synapse** në Shkurt të vitit 1991. Në fillim kompania u fokusua në adaptimin e softuerëve për studiot tjera zhvilluese. Në vitin 1993, kompania zhvilloi lojërat sic ishin *Rock n' Roll Racing* dhe *The Lost Vikings*.

Në fillim të 1994, kompania e zhvillimit softuerik u morr nga distributori *Davidson & Associates* për 6.75 milion dollarë. Po atë vit kompania ndërroi emrin në **Chaos Studios** para se ta bënin përfundimisht Blizzard Entertainment, por doli që një kompani tjetër kishte po të njejtin emër. Pas një kohe të shkurtër, Blizzard nxorri në shitje lojën e njohur *Warcraft: Orcs & Humans*.

Pas sukseseve të njëpasnjëshme, në Janar të vitit 1997, Blizzard lançoi shërbimin e tyre online Battle.net, së bashku me lojën e bazuar në RPG, *Diablo*. Në vitin 2004, Blizzard hapi zyret edhe në Evropë, perkatësisht në Paris, zyre të cilat hynë në shërbim të komunitetit evropian. Në Nëntor të vitit 2004, Blizzard nxorri në treg lojën *World of Warcraft*, njërën prej lojërave që theu rekorde në shitjet në treg.

## Titujt 
## Battle.net 2.0 
Blizzard lançoi një sistem më të avancuar të shërbimit *online* të *Battle.net'' në vitin 2009. Ky sistem i ri u mundësoi lojtarëve të luajnë të gjitha lojërat kompjuterike të Blizzard prej një përdoruesi si dhe të shkarkojne kopjet origjinale elektronikisht, duke mos pasur nevojë ta kenë kopjen fizike.

## Referime
Aktualitet përmes shtypit

[300px|parapamje|Ideatorë dhe skenaristë: [Jonela Sakajeva, Artjan TepelenaModeratore/Gazetare: Valbona Mezini, Klodiana ShpendiRegjisorë: Sonila Basha, Vasilika LondoProducent: Artjan Tepelena (-2012)]]
"Aktualitet përmes shtypit" thirret emisioni ditorë (hë-pr) hapës i transmetive ditore në RTSH.

A.P.shtypit lexon titujt nga shtypi ditor dhe nga to merr temat pakë sa më interesante, dhe i trajton ato në mënyrë më të zgjeruar përmes të ftuarve në studio. Intervistat pasurohen edhe me lidhjet direkte të gazetarëve të TVSH nga qytete të ndryshme të Shqipërisë.
S-box

Në kriptografi, një **S-Box** (**Kuti e zëvendësimit (ang. Substitution-box)**) është një komponent bazike e algoritmeve simetrike të cilat përdorin zëvendësimin. Në blloqet kriptuese, S-box zakonisht përdoren për të fshehur lidhjen në mes të çelësit dhe tekstit të kriptuar.
Në përgjithësi, një S-Box merr disa numra në hyrje në formë të bitave (m) dhe i transformon ato në disa numra dalës (n), ku n nuk është e thënë të jetë e barabartë me m. Një *m*&times;*n* S-Box mund të implementohet si tabelë me 2*m* fjalë për *n* bita secila. Tabelat fikse normalisht përdoren, sikur në rastin e Data Encryption Standard (DES), por në disa lloje të kriptimit tabelat gjenerohen në mënyrë dinamike nga celësi.

Një shembull i mirë për tabelat fikse është 6&times;4-bit S-Box nga DES (S5):

Në hyrje jepen 6 bita, ndërsa dalja 4 bitëshe gjendet duke zgjedhur rreshtin nga 2 bitat e jashtëm (biti i parë dhe i fundit), dhe kolona zgjedhet duke marrë 4 bitat e brendshëm. Për shembull, hyrja "**0**1101**1**" ka bitat e jashtëm "**01**" dhe bitat e brendshëm "1101"; dalja korresponduese do të jetë "1001".
Është bërë një kërkim i madh në dizajnimin sa më të mirë të S-box-ave, dhe më shumë është kuptuar në përdorimin e blloqeve kriptuese kur DES është realizuar.
## Referime 
* 
* 

## Lidhjet ndihmëse 
* A literature survey on S-Box design
* John Savard's "Questions of S-Box Design"
* Gargiulo's "S-Box Modifications and Their Effect in DES-like Encryption Systems"
Shaban Jashari

**Shabani Jashari** (2 prill 1924 - 5 mars 1998) ishte një figurë e shquar në historinë kombëtare, duke u dalluar me kontributin e tij si mësues, luftëtar për liri dhe dëshmor i Kosovës. Ai ishte një njeri i urtë dhe me vullnet të palëkundur për të mbrojtur identitetin dhe lirinë e popullit shqiptar. Shaban Jashari ishte babai i komandantit legjendar të Ushtrisë Çlirimtare të Kosovës, Adem Jashari, dhe një shtyllë e fortë për të gjithë familjen Jashari, e cila simbolizon qëndresën dhe sakrificën për lirinë e Kosovës.

## Biografia 
Shaban Jashari lindi më 2 prill 1924, në Prekaz të Poshtëm, si i biri i Murat Jasharit. Arsimin fillor e kreu në mejtep dhe medrese ndërsa e vazhdoi gjatë kohës së Luftës së Dytë Botërore te mësuesit e ardhur nga Shqipëria. Arsimimi ishte një pjesë e rëndësishme e jetës së tij që në fillimet e hershme. Në vitin 1949 filloi të punonte si mësues, në Skënderaj dhe fshatrat përreth. Pushteti i asaj kohe e mbante vazhdimisht nën vëzhgim për shkak të kontributit të tij si mësues dhe intelektual atdhetar që ishte si dhe për autoritetin e tij në Skënderaj dhe Drenicë. Në kuadër të përpjekjeve për ta penguar në misionin e tij fisnik të mësimdhënies ka qenë edhe tendenca e organeve të pushtetit për ta transferuar sa më shpesh nga një shkollë në një tjetër dhe në fund ishte kërkesa për transferim si mësues në Gjilan e në Gollak, por ai nuk kishte pranuar. Këtë profesion fisnik e ushtroi deri në vitin 1952, kur u arrestua nga regjimi jugosllav për shkak të bindjeve të tij patriotike.  

Pas arrestimit, Shaban Jashari u detyrua të qëndronte për më shumë se gjashtë vjet në izolim nga familja, farefisi dhe miqtë, një periudhë që tregon vuajtjet e tij nën një sistem represiv që përndiqte shqiptarët e Kosovës. Pasi doli nga burgu, ai iu përkushtua bujqësisë, duke vazhduar një jetë të thjeshtë, por gjithnjë me mendjen te çështja kombëtare. 

Në prag të luftës së hapur për çlirimin e Kosovës, Shaban Jashari qëndroi gjithmonë krah djemve dhe nipërve e mbesave të tij, duke dhënë një shembull frymëzues për qëndresën familjare dhe kombëtare. Më 22 janar 1998, gjatë një sulmi tjetër të forcave serbe, ai luftoi me guxim të pashoq për të mbrojtur familjen dhe shtëpinë. Ky guxim u përsërit edhe në sulmin masiv më 5, 6 dhe 7 mars 1998, kur forcat serbe kryen një operacion brutal për të asgjësuar familjen Jashari. Në këtë betejë heroike, të njohur si Epopeja e Ushtrisë Çlirimtare të Kosovës, Shaban Jashari ra dëshmor së bashku me shumë anëtarë të familjes së tij, duke hyrë përjetësisht në historinë e Kosovës si simbol i sakrificës dhe i luftës për liri.

## Shiko edhe 
* Jasharët
* Sulmi në Prekaz
* Ushtria Çlirimtare e Kosovës

## Referime
Joselu

**José Luís Sanmartín Mato**, ndryshe i njohur edhe si **Joselu**, (i lindur me 27 mars 1990) është një futbollist spanjoll i cili luan si sulmues për Eintracht Frankfurt.

Joselu është lindur në Stuttgart, Gjermani.

## Jeta profesionale 
Joselu dy ndeshjet e para profesionale i ka luajtur për ekipin lokal Celta De vigo në divizionin e dyte.

Në vitin 2009, Real Madrid e bleu Joselu-n mirëpo menjëherë e huazoi atë prapë tek ish ekipi i tij. Gjate asaj sezone për ekipin e tij shënoi vetëm kater gola, dhe ata përfunduan në vendin e 12.

Pas atij sezoni, Joselu u kthye përsëri tek Real Madrid Castilla, ku gjate sezonit 2010/2011 ishte golashënuesi me i mire i këtij ekipi se bashku me bashkëlojtarin e tij Alvaro Morata . 
Me 21 maj ai beri debutimin e tij te për ekipin e pare, duke zëvendësuar Karim Benzema 10 minuta para përfundimit te ndeshjes. Ai pothuajse sa nuk shënoi për ekipin e tij pas një krosimi te Cristiano Ronaldo.

Në paraqitjen e tij te dyte për ekipin e pare, pasi zëvendësoi Benzeman në minutën e 77, ai shënoi vetëm dy minuta pas inkuadrimit te tij në loje, në një loje kundër SD Ponferradina, ndeshje kjo e cila ishte e vlefshme për kualifikim në Copa Del Rey (Kupa e Mbretit).

Në sezonen e tij te dyte tek Real Madrid Castilla, ai u be sulmuesi kryesor i ekipit duke shënuar 26 gola, duke u bere kështu golashenuesi me i mire i sezones, dhe ekipi i tij u shpall kampion dhe u promovua në divizionin e dyte.

Pas një sezoni te mrekullueshëm ai kërkohet nga shume ekipe Evropiane, njëri ndër ta është edhe ekipi anglez Arsenal F.C..

### Hoffenheim
Me 8 gusht 2012, Joselu nenshkruajti një kontrate 4-vjecare me  TSG 1899 Hoffenheim. Paraqitjen e tij te pare ne  Bundesliga e pati me 16 shtator, ku luajti për 30 minuta ne një ndeshje si mysafire ku humben me rezultatin 3-5 kunder SC Freiburg,  dhe shenoi golin e tij te pare për ekipin e tij te ri dhjete dite me vone, ne një fitore 3-0 kunder VfB Stuttgart.

## Statistikat 
### Klub 
## Titujt 
### Klub 
; Real Madrid Castilla
* Segunda División B: 2011–12

## Referime 
## Lidhje te jashtme 
* Real Madrid Castilla
* Celta De vigo
* Copa Del Rey
Dodona, Tempulli i lashtë i Shqipërisë

**Dodona, Tempulli i lashtë i Shqipërisë** libër me artikuj, mbresa dhe studime. Autor Rasim Bebo. 
Shtëpia botuese: EDFA. Viti i botimit (Ribotim) 2009. Faqet e librit 735.
Leo Kanner

**Leo Kanner** u lind më 13 qershor 1894 në Klekotow të Mbreterisë austro-hungareze (sot Ukraina) dhe vdiq më 4 prill 1981 në Sykesville, Maryland. Pedopsikiatë nga profesioni, ai u bë i njohur më përkufizimin e tabelës klinike për autizmin foshnjor.
Hans Asperger

**Hans Friedrich Asperger** u lind më 18 shkurt 1906 në Hausbrunn afër Vjenës, vdiq më 21 tetor 1980 në Vjenë. Pediatër emri i të cilit lidhet me Sindromen Asperger.
Qefalonia

**Qefalonia** ose **Qefalinia** (greqisht: *Κεφαλονιά/Kefalonia*), është ishulli më i madh ndër ishujt e Jonit në perëndim të Greqisë, me një sipërfaqe prej 781km ². Ajo është gjithashtu një njësi e veçantë rajonale e rajonit të Ishujve Jonianë, dhe komuna e vetme e njësisë rajonale. Kryeqyteti i Qefalonisë është Argostoli.

## Ekonomia 
### Turizmi 
Turistët nga e gjithë Greqia, Europa dhe bota vizitojnë Qefaloninë. Ajo është një destinacion popullor pushimesh për shumë italianë, për shkak të afërsisë së saj me Italinë. Si një nga ishujt më të mëdhenj në Greqi, ai është i pajisur mirë për të përballuar fluksin e turistëve gjatë verës. Shumica e turistëve qëndrojnë në Lassi, që është afër Argostolit, ose në fshatrat jugore të Skalas dhe Katelios. Qefalonia ka diçka për të ofruar për të gjithë. Dy bukuritë natyrore, liqeni nëntokësor Melissani dhe plazhi Myrtos, kanë ndihmuar në popullarizimin e Qefalonisë. Filmi *Mandolina e Kapiten Korellit* (2001), që u xhirua në Qefaloni, e bëri atë më shumë të njohur.

### Prodhimi i vajit të ullirit 
Prodhimi i vajit të ullirit është një pjesë e rëndësishme e ekonomisë së Qefalonisë. Deri në shekullin e 18-të sasia e vajit të ullirit të prodhuar në ishull mbulonte vetëm nevojat e banorëve. Megjithatë, presioni i pushtuesve venedikas për plantacione ulliri, sidomos pas humbjes së Peloponezit dhe Kretës rezultoi në rritjen e prodhimit në një shkallë të tillë që çoi në fillimin e eksporteve të para në Venecia. Para tërmetit Jonian të vitit 1953, kishte 200 punishte të vajit që operonin në ishull, sot, ka trembëdhjetë. Ka mbi një milion pemë ulliri në Qephaloni, që mbulojnë pothuajse 55 për qind të sipërfaqes së ishullit. Vaji i ullirit është shumë i rëndësishëm për ekonominë lokale të ishullit. "Koroneiki" dhe "theiako" janë dy varietetet kryesore të kultivuara në ishull dhe në një numër më të vogël janë "ntopia" dhe "matolia".
Pelagia noctiluca

250px|thumb

* Mbimbretëria: Eukaryota
* Mbretëria: Animalia
* Tipi: Cnidaria. Polipë apo meduza, me simetri rrethore dhe koloni polimorfe. Trupi prej dy shtresa qelizash dhe me kapsule hithërore (nematociste). 
* Mbiklasa: Medusozoa
* Klasa: Scyphozoa. Meduza të mëdha. Buza e ombrellës me lobe.
* Nënklasa: Discomedusae
* Rendi: Semaeostomeae. Pjesa skajore e ombrellës është me lobe të vogla. Zgavra tretëse ka kanale rrezore, por pa kanal rrethor. Tubi gojor zgjatet me 4 krahë shumë të gjatë.
* Familia: Pelagiidae
* Lloji: Pelagia
* Specia: P. colorata - P. noctiluca - P. panopyra - P. perla

250px|thumb|Pelagia Nocticula në brigjet mesdhetare të ishullit Sicili
Lamar Alexander

Lamar Alexander, senator në Senatin e Shteteve të Bashkuara të Amerikës.

Lamrapshti është lind në Maryville, është birë i mësuese së fishnores dhe shkollës fillore. Për nga tradita Tenesiane, Lamari është gjenerata e shtatë. 

Ka shërbyer në lëmi të arsimit në livadhet e Tenesit. Për tri herë radhazi është zgjedhur për në Senat. Lamari është i vetmi tenesianë që ka qenë dhe guvernator dhe senator. 

Senatori Alexandër ka pasur disa funksione, ndër to ishin dhe: Sekretar i Edukatës së SHBA-së, president i Universitetit të Tenesis, profesor mësimëdhënës në Shkollën për Administrim të Harvardit si dhe disa funksione të niveleve të tilla.
 
Për të tërhequr adhurues në kampanjën për guvernator, Lamari eci rreth 1,000 majle përgjatë Tenesisë. Gjatë këtij xhokingu mbante të veshura T-shirtin e njohur kuq e zi. Me tu zgjedhur në post, u angazhua që Tenesi të rradhitet si prodhuesi i tretë i makinave dhe arriti që shtet-shteti Tenesi të jetë i pari që pagojë më shumë mësimëdhënsit.

Lamari është adhurues dhe luajtës i pianos klasike dhe "kontry", është autori i më se 7 librave.
 
Me Honey Buhler u kurorëzuan më 1969. Kanë 4 fëmijë dhe si gjyshër kanë 5 nipa e mesa.
Dera

[parapamje|Dera në [Maroku|Marok]]
[parapamje|Dera në [Afrikë]]
**Dera** mjetë kalimi me mekanizëm të veçant për të qëndruar i hapur apo i mbyllur varsisht se si aktivizohet mekanizmi. Vendoset në mur, në një hapje të murit vertikal, por ndodhë që të jetë edhe horizontal.
Zeusi (libër)

thumb|200px
**Zeusi** libër me Autor Rasim Bebo. Shtëpia botuese: Eneas. Viti i botimit 2010. Faqet e librit 366.
Rasim Bebo

**Rasim Bebo** ka lindur më 14 prill të vitit 1926 në Shalës, të Çamërisë, në territorin shqiptar. Ai ka përfunduar studimet në Fakultetin e Historisë dhe Filologjisë dhe ka qenë viktimë e luftës së klasave gjatë regjimit komunist. Prej vitesh ai vijon aktivitetin e tij si studiues në mërgim në Çikago të Shteteve të Bashkuara të Amerikës.
Një jetë në dashuri

**Një jetë në dashuri** libër Autobiografi me Autore Mynever Shuteriqi. Shtëpia botuese: Dituria. Viti i botimit 2008. Faqe 144. ISBN 978-99943-76-22-6

Fragment nga libri

Në katedër zuri vend një djalë i ri, me një paraqitje që më tërhoqi menjëherë vëmendjen dhe që e regjistrova në kujtesë në mënyrë krejt të pavetëdijshme, por tepër besnike: flokë të zinj pak të valëzuar, fytyrë e bardhë e fisme, buzë mishtore me pjesën e poshtme disi të varur. Ndërsa nën syzet e vegjël me një rreth ari të hollë, që nuk më lejonin t'i shquaja ngjyrën e syve, arrita të dalloj gjithsesi vështrimin e tij të vëmendshëm, që m'u duk se më drejtohej mua.
Carcharodus flocciferus

* Mbreteria: Animalia
* Tipi:	 Arthropoda
* Klasa:	 Insecta
* Rendi:	 Lepidoptera
* Familja:	 Hesperiidae
* Lloji:	 Carcharodus
* Specia:	 Carcharodus flocciferus
Spialia phlomidis

**The Persian Skipper (Spialia phlomidis)** është flutur e familjes Hespiriidae. Ajo gjendet në territoret e Shqipërisë, Macedonise dhe Greqise. Përmasat e saja janë 14–15&nbsp;mm.

*Mbretëria:	Animalia
*Tipi:	Arthropoda
*Klasa:	Insecta
*Rendi:	Lepidoptera
*Familia:	Hesperiidae
*Lloji:	Spialia
*Specia:	S. phlomidis
Zerynthia polyxena

thumb

Flatrat e përparme të verdha me shumë njolla - shirita të zi, buzës anësore me shirit të zi të dhëmbëzuar, anës së poshtme dhe me njolla të kuqe. 

Flatrat e pasme të verdha me njolla të zeza dhe të kuqe, buzës anësore me shirit të zi të dhëmbëzuar, anës së poshtme shiriti është i kuq. 
Hapësira e flatrave varion nga 44 - 60 mm. 
Takohet në mjedise barishtore e shkurreta të cilat karakterizohen nga lagështia. 

*Mbreteria:	Animalia
* Tipi:	Arthropoda
* N/Tipi:	Hexapoda
* Klasa:            Insecta
* S/Klasa: 	        Pterygota
* N/Klasa: 	Neoptera
* Rendi:    	Lepidoptera
* N/ Rendi:	Macrolepidoptera
* M/ Familja: 	Papilionoidea
* Familja:         Papilionidae
* N/ FAmilja: 	Parnassiinae
* Lloji:              Zerynthia
* Specia:          Zerynthia polyxena
* N/ Specia:     Zerynthia polyxena albanica (Riemel, 1927) in Albania.
* Zbuluesi:       (Denis et Schiffermüller, 1775)

Zerynthia polyxena MHNT CUT 2013 3 8 Male Dos Montferrier-sur-Lez.jpg|♂ 
Zerynthia polyxena MHNT CUT 2013 3 8 Male Ventre Montferrier-sur-Lez.jpg|♂  △
Zerynthia polyxena MHNT CUT 2013 3 8 female Dos Montferrier-sur-Lez.jpg| ♀ 
Zerynthia polyxena MHNT CUT 2013 3 8 female Ventre Montferrier-sur-Lez.jpg|♀ △
Skënder Skënderaj

**Skënder Skënderaj** ka lindur në Tepelenë. Arsimi: Mjekësi e Përgjithshme. Specialiteti: Sëmundjet profesionale. Grada: Doktor i shkencave mjekësore.
Skalitur me buzë shpirti

**Skalitur me buzë shpirti** Gjinia: Poezi. Autori: Ardi Omeri. Shtëpia botuese: Botime Vllamasi. Viti i botimit 2012. Faqet e librit 100. ISBN 978-9928-140-19-7

Fragment nga libri

**Do të prek me shpirt!**

Unë fola me Afërditën, ju e dëgjuat?

Nën tinguj violine më depërtoi në shpirt

Më këndoi një këngë aq të dlirë,

Sa dhe nata urdhëroi Yjet të bëjnë dritë!

Qesha unë a qeshi shpirti,

Për atë Zot që nuk e di!

Kërkova Afërditën mike,

Ju betova: - S'të prek me dorë,

Ti veç me mua bëj dashuri!
Glutamina

**Glutamina** (shënohet shkurt **Gln** ose **Q**) është një nga 20 aminoacidet natyrore. Në gjakun e njeriut, glutamina gjendet me reth 500-900 µmol/L.thumb|L-Glutamina

## Referimi
Odhise Paskali, themelues i skulpturës shqiptare

**Odhise Paskali, themelues i skulpturës shqiptare** Gjinia: Kritikë arti. Autori: Leonardo Voci. Shtëpia botuese: Universiteti Kristal. Viti i botimit 2012. Faqet e librit 178. ISBN 978-9928-4111-0-5

Komente nga Odhise Paskali

Arti i madh e ka jetën e gjatë, matet me shekuj e mijëvjeçarë. 

Mund të ketë mjeshtëri pa art, por s'ka art pa mjeshtëri.

Artin e krijon botëkuptimi i shoqërisë dhe talenti i individit.

Linda, jetova dhe do vdes i varfër.

## Shih edhe 
* Odhise Paskali, Sculpteur du Peuple de la République Populaire Socialiste D'Albanie
Rikthimi tek etërit tanë

**Rikthimi tek etërit tanë** Gjinia: Studim. Autori: Ndriçim Kulla. Shtëpia botuese: Plejad. Viti i botimit 2010. Faqet e librit 272. ISBN 978-99956-57-35-2

Fragment nga libri

Anija jonë e identitetit dhe kulturës nuk duhet ta humbasë busullën, edhe pse pështjellim dhe turbulencë akoma dhe më e shpeshtë do të karakterizojë kohën tonë. Nuk duhet të dalim kundër rrymës, pasi nuk mundemi, por edhe s'duhet ta lëmë veten "të na marrë rrjedha".

Për këtë qëllim, nëse do të kishim për zemër fatet e kulturës shqiptare dhe fatet e edukimit të bijve tanë, së pari do të duhej të bënim një "lexim edukativ", informues, tendencë – zhbirues të epokës globale ku jetojmë. Duhet ta nisim nga qasjet filozofiko – sociologjike që të kuptojmë se ç'vlera kanë ndryshuar ose tjetërsuar si psh: shteti – komb apo koncepti i të drejtave të njeriut dhe të tregut, në rrafshin global të "kuvendimit" të kulturave dhe qytetërimeve të ndryshme.
Odhise Paskali, Sculpteur du Peuple de la République Populaire Socialiste D'Albanie

'''Odhise Paskali, Sculpteur du Peuple de la République Populaire Socialiste D'Albanie''' (Odhise Paskali, Skulptori i Popullit të Republikës Popullore Socialiste të Shqipërisë) - Liberth me ilustrime me veprat kryesore të skulptorit. Faqe : 30. Publikues : Galeria Kombëtare e Arteve, Tiranë 1980.

## Shih edhe 
* Odhise Paskali, themelues i skulpturës shqiptare
Kalorësit dardanë

**Kalorësit dardanë: tregime**  është një përmbledhje tregimesh nga shkrimtari shqiptar Moikom Zeqo. Ky libër ka një vend të rëndësishëm në letërsinë shqipe për fëmijë dhe është botuar në disa edicione të ndryshme.

## Botimet 
Libri "Kalorësit dardanë" ka pasur disa botime të ndryshme:

**1977**  – Botimi i parë, shtëpia botuese *Naim Frashëri*, Tiranë, 195 faqe, me ilustrime.

**1979**  – Botimi i dytë, shtëpia botuese *Naim Frashëri*, Tiranë, 230 faqe, me ilustrime.

**1993**  – Botimi nga *Flaka e vëllazërimit*, Shkup, 155 faqe.

**2007**  – Botimi nga *Extra*, Tiranë, 156 faqe, me ilustrime nga Llazar Taçi, redaktuar nga Anuela Prifti.

## Përmbajtja 
Libri përmban një seri tregimesh të ndikuara nga historia, mitologjia dhe folklori shqiptar. Me një stil të veçantë dhe një narrativë tërheqëse, autori rrëfen ngjarje dhe personazhe që evokojnë botën e lashtë ilire dhe vlerat tradicionale shqiptare.

## Rëndësia dhe ndikimi 
*Kalorësit dardanë*  është vlerësuar për kontributin e tij në letërsinë për fëmijë dhe për pasurimin e prozës shqiptare me elemente mitologjike dhe historike. Vepra ka qenë pjesë e edukimit letrar të brezave të ndryshëm në Shqipëri dhe në diasporën shqiptare.

## Shih edhe 
Moikom Zeqo

Letërsia shqipe

Letërsia për fëmijë

## Burimet
Chris Pine

parapamje|right|Chris Pine
**Chris Pine** lindi më 26 gusht 1980, është një aktor amerikan. Ai u bë i famshëm me rolin e tij në filmin *Star Trek*.
Refuzimi i shkrimit : proza nga kaosi

**Refuzimi i shkrimit : proza nga kaosi** libër me Autor Moikom Zeqo. Shtëpia Botuese "Dituria". Viti i botimit 2011. Faqet e librit 318.

Falë dijes enciklopedike dhe këndvështrimit të tij kreativ në shumësi, arsyetimet apokaliptike të Moikom Zeqos prekin antikitetin, filozofinë, artin, letërsinë, gërmimin, mitizimin, etikën, politikën, ëndërrimet, shkencën, liturgjinë, kulturën, qytetërimin që i përmbledh të gjitha këto forma të shprehuri.

Tregimi i tij të deh. Realitetet e prekura janë “odiseizmi” i tij si mënyrë jetese, të gjitha rastet i zbulon si “arkeolog i kozmogonisë”.Moikom Zeqo paraqet një fenomen krijues, madje një fenomen në kuptimin e vërtetë të kësaj fjale, i vë në sprovë lexuesit në përgjithësi, por njëkohësisht e shkund gjithë ndërgjegjen krijuese shqiptare.

Ashtu si J. G. Borgesi, që dikur bëri ndryshim rrënjësor në fushën e letrave, edhe Moikom Zeqo dalëngadalë po i jep një kahje krejtësisht tjetër letërsisë shqiptare. Është mjeshtër i vërtetë i lojës së pafund me dijen dhe fantazinë krijuese. Pa dyshim, koha punon për të.﻿
Skender Berani

**Skender Berani** është një matematikan shqiptar. Lindi më 10.10.1950, në Klinë të Epërme të Skenderajt. Shkollën fillore e kreu në vendlindje, shkollën e mesme në Mitrovicë, ndërsa SHLP- Degën e Matematikës e kreu në Prishtinë. Prej Vitit 1972 punon në procesin edukativo arsimor, mësimdhënës i lëndës së matematikës.

*01. II. `72 – 25. II. 1973	Shkolla për kualifikimin e punëtorëve, Ajvali
*26. II. `73 – 29. X. 1973	Shkolla e mesme teknike, Lypjan
*30. X. `73 – 15. VIII. 1976	Shkolla e mesme teknike, Kastriot                              	
*01. IX. `77 – 03. IX. 1984	Shkolla fillore “Zenel Hajdini” Prishtinë
*04. IX. `84 – 20. XI. 2009     Shkolla fillore “Nazim Gafurri” Prishtinë
*21. IX. `09 –                	Shkolla fillore “Emin Duraku” Prishtinë

Përveç procesit mësimor, ka qenë i zgjedhur në organet e ndryshme të shkollës:
*Një mandat zëvendësdrejtor i shkollës
*Një mandat kryetar i këshillit të shkollës
*Disa herë kryetar i aktivit profesional
 
Shkollimi
*Shkolla e Lartë Pedagogjike në grupin e matematikës, në prishtinë në vitin 1971
*Trajnimet: Plani zhvillimior i Shkollës , Planifikimi i projekteve shkollore.

Skender Berani është autor i 4 librave të matematikës, ku:

*2004: *Probleme matematikore per kureshtarë, I*;
*2005: *Probleme matematikore per kureshtarë, II*,
*2006: *Probleme matematikore per kureshtarë, III*,
*2008 *Probleme matematikore per kureshtarë, IV*.

## Referime 
* 
* 
* 
*
David Grossman

thumb|250px
**David Grossman** lindi në Jeruzalem. Është autor i shumë veprave të letërsisë artistike, publicistike dhe për fëmijë. Vepra e tij është përkthyer në tridhjetë gjuhë të botës. Është fitues i çmimeve të shumta jo vetëm në Izrael, por edhe në Francë, Gjermani, Itali etj.
Luftë e vogël e përkorë

**Luftë e vogël e përkorë** roman me Autore Elvira Dones. Shqipëroi: Adrian Beshaj.Shtëpia botuese: Dudaj.
Viti i botimit 2012. Faqet e librit 216. ISBN 978-99943-0-252-9

Romani "Luftë e vogël e përkorë" i vjen në dorë lexuesit shqipfolës në përkthimin nga gjuha italiane, "Piccola guerra perfetta". "Sepse luftërat ndiqen nga të tjera luftëra, e në fund harrohen".
Destruktori

**Dekonstruktorët**: Me qëllim të lirimit të hapësirës memoruese, të cilën e shfrytëzon një objekt, pasi objekti më nuk nevojitet, brenda klasës definohet një funksion i veçantë, i cili njihet si destruktor.
## Referim 
Agni Dika, "Programimi i Orientuar në Objekte në C++" 2007.
Konferenca Glassboro

"Konferenca Glassboro" thirret takimi treditësh i presidentit amerikan, Lyndon B. Johnson, me kryeministrit sovjetik, Alexei Kosygin, në Glassboro të New Jerseyt. Në konferencë u shtjelluan shqetësimet e dy superfuqive të luftës së ftohtë.
Vera Bekteshi

**Vera Bekteshi** (1946) është shkrimtare shqiptare. 

Vera Bekteshi u lind dhe u rrit në Tiranë në të ashtuquajturin Bllok të Udhëheqjes, si vajza e njërit prej ushtarakëve të lartë të asaj kohe, ish – drejtues komunist në Shkodër gjatë luftës, Sadik Bekteshi. Mbaroi më 1969 studimet në Degën e Fizikës të Universitetit të Tiranës, po këtu dha mësim si pedagoge deri në spastrimet e mëdha të Enver Hoxhës mbi ushtarakët e lartë në vitin 1974, në kuadrin e të ashtuquajturës Fshesë e Hekurt.

Në këtë kohë vjen divorci i imponuar dhe internimi, humbja e profesionit dhe e të drejtave më elementare, më pas arrestimi i babait dhe vuajtje pa fund. Për gati 16 vjet Vera jetoi e izoluar së bashku me familjen e saj në Kutalli e Vodëz të Beratit në kushtet e diskriminimit shoqëror dhe varfërisë ekstreme. Pas kthimit në Tiranë më 1991 punon përsëri në Institutin Hidrometereologjik. Më 1997 mbrojti doktoraturën, sot punon si specialiste në Fondin Shqiptar të Zhvillimit.

## Lidhe të jashtme 
* Rrëfimi i Vera Bekteshit: Poezia e Kadaresë që më mbajti gjallë në internim
* Vera Bekteshi - *Vitrina e librit*
Konstruktoret

## Konstruktoret 
Me qëllim të inicializimit të variablave të cilat përfshihen në komponentet e klasës, brenda saj definohen funksione të veçanta, të cilat njihen si konstruktorë. Këto funksione ekzekutohen automatikisht, kur deklarohen objektet përkatëse të
klasave në fjalë. Konstruktorët dallohen nga funksionet e zakonshme brenda klasës, sepse kanë emra të njëjtë me klasat dhe para emrave të tyre si dhe te komandat e fundit return nuk shënohet asgjë.
Konstruktorët mund të kenë ose mund të mos kenë parametra formalë.

### Konstruktorët pa parametra formalë
Nëse përcaktimi i vlerave të variablave në komponentet private bëhet brenda konstruktorëve, ato mund të mos kenë parametra formalë.
Nuk është e thënë që vlerat e variablave private brenda klasës të jenë vetëm konstante. Ato mund të lexohen si vlera të çfarëdoshme edhe nga jashtë.

### Konstruktorët me parametra formalë
Përmes konstruktorëve, si edhe përmes funksioneve të zakonshme, variablave brenda klasës mund t'u shoqërohen edhe vlera të çfarëdoshme.

### Llogaritjet brenda konstruktorëve
Përveç inicializimit të variablave me vlera, brenda konstruktorëve mund të kryhen edhe llogaritje të ndryshme. Por, rezultatet e llogaritjeve duhet të përcillen te variablat e përfshira në komponentet e klasave.
Nëse gjatë ekzekutimit të programit vlerat e variablave të caktuara brenda klasës nuk ndryshojnë, ato mund të inicializohen direkt gjatë deklarimit të objektit përkatës.

### Disa konstruktorë njëkohësisht
Brenda një klase mund të përfshihen edhe disa konstruktorë njëkohësisht.
Kjo lidhet me krijimin e disa objekteve të klasës në fjalë, ashtu që objektet e ndryshme të mund ta shfrytëzojnë njërin nga konstruktorët e definuar. Thirrja automatike e konstruktorit të caktuar lidhet me deklarimin e objektit përkatës dhe varet nga numri i parametrave aktualë ose nga tipi i tyre. Në këtë rast, meqë njëkohësisht definohen disa konstruktorë, flitet për konstruktorë të mbingarkuar (ang. overloading).

### Thirrja në bazë të numrit të parametrave
Nëse konstruktorët e përfshirë në definicionin e klasës dallohen mes vete për nga numri i parametrave, përfshirë edhe konstruktorin pa parametra, kompjuteri do ta thërrasë automatikisht konstruktorin i cili ka aq parametra formalë sa janë shënuar brenda kllapave gjatë deklarimit të objektit përkatës në program.

### Thirrja në bazë të tipit të parametrave
Nëse konstruktorët e përfshirë në definicionin e klasës dallohen mes vete për nga tipi i parametrave, kompjuteri do ta thërrasë automatikisht konstruktorin me tip të njëjtë të parametrave formalë me parametrat aktualë që janë shënuar brenda kllapave gjatë deklarimit të objektit përkatës në program.

## Referim
Agni Dika, "Programimi i Orientuar në Objekte në C++" 2007.